Järgnev saade on valminud tänu J. Meyeri teenistuspartnerite toele.
Vahet pole, milline sa oled olnud
ja vahet pole, milline ka mina olen olnud.
Vahet pole, millised teie, kes te meid vaatate, olete olnud.
Sinu ajalugu pole veel sinu saatus!
IGAPÄEVAELU RÕÕMUD
Meil on võimalus kogeda uut algust.
Kui Piibel ütleb,
et igaüks, kes on Kristuses, on uus loodu,
siis usun, et see tähendab, et meist saab uus vaimne savi.
Kui keegi on kiilakas, siis see ei tähenda,
et ta saab usklikuks saades omale uued juuksed.
Kui kellelgi on 15 kg ülekaalu,
ei ärka ta usklikuks saades järgmine hommik kõhnana.
Kuid meid luuakse uueks seespidiselt.
Meil on uus võimalus.
Ja me võime lasta sellel, mis on me sees, aidata end;
teha nö koostööd välisega.
Piiblis on öeldud, et Jumalaga on kõik võimalik.
See, mis on inimese jaoks võimatu, on Jumalale võimalik.
Kuid pane palun tähele, mida nüüd järgnevaks ütlen.
Piiblis pole öeldud,
et Jumalaga koos saavad kõik asjad positiivselt laabuma.
Me arvame vahel, et kui Piiblis on mõni tõotus,
siis sõltumata me endi tegudest -
kui me seda usume, siis peame selle ka saama.
Tõeline uskumine õhutab üles sõnakuulelikkust.
Ehk siis, kui Jumal ütleb:
"Kes iganes usub, saab kätte need tõotused!",
siis see ei tähenda seda,
et kes iganes, kel' on mingi mõistuslik arusaam:
"Jaa, ma usun, et Jumal tahab kinkida mulle hea elu,
nii et mul peab olema hea elu!"
Ei. St suhtumist: "Usun, et Jumal soovib mulle head elu
ja seetõttu ka näitab mulle, kuidas selleni jõuda.
Seetõttu hakkan ka tegema ususamme."
Ära nüüd heitu, kui ütlen, et see võtab aega
ja eeldavasti võtab see rohkem aega, kui sa arvasid.
Ja see võib olla raskem, kui sa arvasid
ja see võib sulle midagi maksma minna.
Kuid ole otsusekindel haarama kinni sellest,
mille eest Jeesus suri, et saada kinni sinust.
Ja kui Ta suri selleks, et sa võiks nautida oma elu,
siis sa ei saa ka käia ringi noruspäi, olles pidevalt õnnetu,
kuna kõik ei ole täpselt nii nagu sa tahaksid.
Aamen.
Sa võid ju tulla siia konverentsile või minna oma kogudusse;
kuulda head muusikat ja jutlust, olles elevil Jumala Sõnast,
kuid lõppeks pead siiski minema tagasi koju.
Tundsin, et pean seda ütlema,
et ei mina ega ka teie ei jää siia konverentsile.
Kui aga elate nädalavahetuse üle,
olen ma esmaspäeva hommikul taas ühe sõnumiga eetris.
Tegelikkus on see, et me ei hõlju koguaeg 7-dimensioonis
lauldes aga "Halleluuja!".
Meil on nö päris elu elada,
millega käivad kaasas tõelised valud ja vajadused
ning vahel ka väga rasked inimesed,
kellega pole just kõige meeldivam kokku puutuda.
Kuid Paulus ütles, et ta on otsustanud tunda Jeesust
ja Tema ülestõusmise väge,
mis tõstab ta välja surnud seisust, isegi, et ta on veel endiselt oma ihus.
Paulus rääkis ülestõusmise väest,
mis võib kinkida sulle üsna nauditava elu,
isegi, kui mitte kõik su elus ei lähe nii nagu tahaksid.
Me peame õppima, kuidas teha koostööd Püha Vaimuga.
Jumalal on hea plaan me suhtes ja meil on võimalus kogeda uut algust.
Meist saab uus vaimne savi, mille kallal Püha Vaim saab töötada.
Kuid me peame õppima, kuidas anda maad...
Mis imekena sõna - andma maad.
Mulle täiega meeldib see sõna.
Me peame õppima, kuidas anda maad,
selle asemel, et olla tõrjuvad.
Me peame õppima, kuidas alistuda,
selle asemel, et olla põikpäised.
Vaatame Roomlaste 6 ptk'i, salm 13.
Sa ei jõua kunagi sinna, kus Jumal tahab, et oleksid,
kui sa ei õpi olema juhitud Püha Vaimu poolt.
Sa ütled: "Ma tahan, et Jumal räägiks minuga,
aga ma kuidagi ei kuule Teda!"
Tead, mis?
Usun, et kuuled rohkem, kui arvatagi võid!
Me arvame tihti, et Jumala hääle kuulmine
tähendab kui mingit ülikummituslikku värki,
mida sa ootad.
Kui tegelikkuses juhib Jumal oma rahvast
valdavalt läbi teadmise.
Sa lihtsalt tead.
Sa lihtsalt tead enda sees, mida teha ja mida mitte.
"Ma vist poleks pidanud seda ütlema."
"Peaksin vist tagasi minema ja vabandama."
"Ah, ei lähe ma midagi! Nad tegid mulle ka haiget!"
Tõsiselt!
Jumal näitab meile sageli midagi, mida me ei taha näha.
Sest tegu on millegagi, mida me ei taha teha.
Seetõttu peame õppima, kuidas alistuda.
Jumal ei vii meid mitte kusagile, mis meile halba teeks.
Mõistate?
Ja isegi, kui Jumal palub sul millestki loobuda,
mis on sinu jaoks raske,
siis küsimus pole selles,
et Ta tahaks su "mänguasjad" ära võtta.
Ta pole mingi kuri issi,
kes tahab lapse mänguasjad ära võtta.
Küsimus on vaid selles,
et see miski peab su enda huvides su elust kaduma.
Jumalal on midagi paremat varuks su jaoks
ja Ta püüab aidata sul seda näha.
Kui aga hoiad halvast kinni, ei saa sa seda ka näha.
Aamen?
Osad su sõbrad on sulle hävinguks.
Tõsiselt!
Kuid põhjus, miks sa neist ei loobu, on selles, et sa ei taha üksi jääda.
Sa ei taha seisu, kus sind ei kutsuta enam kuhugi
ja kus sul pole reede õhtul enam midagi teha.
Ja nii sa oledki lihtsalt õnnetu edasi.
Ma olin ikka väga pikka aega üksi,
kuna püüdsin olla sõnakuulelik Jumalale
ja teha seda, mida ma täna teen.
Kui alustasin sellega, mida täna teen,
polnud see üldse mitte populaarne, et naised jutlustaksid.
Ma kaotasin oma sõbrad ja mul paluti kogudusest lahkuda.
See oli...
See oli ikka väga karm värk.
Kuid ma ei suutnud ka jätkata enam sellise õnnetuna.
Otsustasin, et ma pole enam õnnetu.
Ma pidin saama selgust selles "Jumala värgis".
Pidin saama teada, kas elus on enamat,
kui istuda pühapäeviti kirikupingis,
minna koju ja kakelda oma mehega kogu nädala
ning siis minna jälle kirikusse.
Teadsin, et peab olema midagi enamat
ja ma tahtsin teada, mis see on!
Ka kõigi teie jaoks on midagi enamat!
Igaühe te jaoks on midagi enamat,
kui te vaid tõesti hakkaks järgima Püha Vaimu juhtimist.
"Ma tean, et ma ei tohiks seda öelda, aga..."
"Ma tean, et ei peaks seda sööma, aga..."
"Tean, et ei peaks seda teatud saadet vaatama, aga..."
Teisisõnu tähendab see ütlemist:
"Tean, mida Jumal tahab, aga teen ikka seda, mida mina tahan."
Kui nii, siis ära looda ka saada seda,
mille eest Jeesus sinu heaks oma elu andis.
Tänan!
Sa võid ehk isegi elada nii ja jõuda vist isegi taevasse,
kui tõsimeeli Jumalat usud,
nagu sedagi, et Jeesus su pattude eest suri.
Kuid isegi sel juhul peaks see siiski tooma esile teatud sõnakuulelikkuse.
Usun, et meil on tänapäeval palju sellist "lõdva randme" usku,
stiilis: "Aga ma käin ju kirikus!"
Käid küll, aga kuidas sa oma ülejäänud nädala elad?
Mida sa ülejäänud nädala teed?
Kas su töökaaslased näevad sinus midagi teistsugust võrreldes teistega,
või kardad sa, et sind hakatakse taga rääkima ja kritiseerima
ja sind mõistetakse hukka?
Kardad sa, et sul pole kellegagi koos lõunat süüa?
Me peame ikka seisma oma usu eest.
Ma ei räägi siin sellest, et peaksime mingid imelikud olema;
et oleme nagu mingid opakad või siilid udus.
See pole see, millest ma räägin!
Üldse mitte!
Ma räägin otsuste langetamisest, mille osas sa tead,
et need kannavad head vilja su elus.
Ja kui peadki loobuma teatud inimestest oma elus,
võidki kogeda teatud üksilduse aegu.
Eeldavasti kogedki.
Kuid tead, mis?
See võib olla isegi hea,
sest kui sul pole kedagi teist, õpid paremini Jeesust tundma.
Te muutute ikka kohe täiega lähedaseks,
kui sul kedagi teist pole.
Roomlastele 6:13
"Ärge ka loovutage oma ihuliikmeid ülekohtu relviks patule
vaid loovutage end Jumalale
nagu need, kes on saanud surnuist elavaks,
ja oma ihuliikmed õiguse relviks Jumalale."
Kui paljud teavad, mida tähendab kiusatus teha pattu?
Kui paljud teavad, kuidas selle vastu seista
või kuidas lasta sel lihtsalt võtta maad.
Su kodus võivad jääda miljonid tülid olemata,
kui sa vaid ei ajaks taga viimse sõna õigust.
See on ju hea sõna, kas pole?
"Ma ei saa ju jätta muljet, et tal on õigus! Mul on kõrini sellest!
Pealegi, tal pole koguaeg õigus!"
Las ma öelda sulle, kullake - meestel on alati õigus.
See lihtsalt kuulub nende paketti ja on kuidagi egoga seotud.
See, et nad arvavad, et neil on kõige osas õigus.
Kuid naised, me ju teame paremini, onju?
Kuid las see jääda meie vahele, eks.
Jätame meestele ikka mulje, et neil on õigus.
Oh armas aeg!
Heebrealastele 10:16
See on leping,
mille ma teen nendega pärast neid päevi, ütleb Issand:
ma annan oma seadused nende südamesse
ja kirjutan need nende mõistusesse.
Ja ma ei mäleta enam nende patte ega ülekohtutegusid.”
Ma ei mäleta neid enam!
"Aga kus need on andeks antud,
seal ei ole vaja enam mingit ohvrit pattude eest."
Ehk siis see, mida me selle põhjal mõistma ja rakendame peame, on:
kui Jeesus maksis hinna meie pattude eest,
oli see nii väärtuslik ja täielik and,
et enam pole ühtki ohvrit, mida peaks tooma patu eest.
Las ma tuua mõne näite.
Kui ma teen midagi valesti ja palun Jumala andestust selle eest,
võttes selle andestuse ka vastu,
siis ma ei pea end enam süüdi tundma.
Meil on seda raske mõista,
sest me arvame,
et peaksime end vähemalt mõne päeva nüpeldama,
mõeldes, kui patused me oleme.
See on paras väljakutse
võtta Jumala andestus lihtsalt niisama vastu
ja minna oma eluga edasi.
Kuid Piiblis on öeldud, et sa ei saa enam midagi maksta.
Olen enda elu põhjal midagi õppinud
ja osad teist ehk isegi samastuvad sellega.
Me minevikus võib olla asju, mida me pole õigesti teinud
või me oleme saatnud korda lausa kohutavaid asju.
Võib-olla on sulle endale midagi kohutavat tehtud.
Kuid kui oled Kristuse vastu võtnud,
ei pea sa enam kandma selle loo karistust
või püüdma kuidagi endiselt maksta selle eest.
Pikki aastaid, kus ma küll uskusin Jumala andestusse,
tundsin ma end siiski koguaeg kohutavalt.
Võtsin oma süütunde koorma igale poole kaasa.
Ja kuigi see kõlab imelikult, siis -
ma ei tundnud end hästi, kui ma ei tundnud end halvasti.
Olin nii harjunud tundma end halvasti ja süüdi,
et kui ma siis lõpuks hakkasin mõistma,
et ma ei peagi maksma oma vigade eest,
siis see tundus kuidagi nii vale.
See oli kuidagi nii vale tunda end nii hästi!
Mul kulus ikka tükk aega mõistmaks, et see on igati OK tunda end nii hästi.
Teiseks oli mul raskusi elust rõõmu tundmisega.
Ma olin usin töötegija - see mulle istus.
Olin valmis igaks projektiks, mille kallal vaeva näha,
sest töötamine pani mind enese suhtes paremini tundma,
kuna ma saavutasin midagi.
Mu väärtus peitus minu tegudes.
Kuid Jumal ei taha,
et leiaksime oma väärtuse oma tegudest,
vaid sellest, kes me oleme Temas.
Seda mõistes pole enam vahet, mida me teeme.
Võime olla kõrgetel kohtadel,
või teha mida iganes, mida Jumal meile teha annab.
Kui Ta paneb su lavale - lahe!
Kui Ta aga paneb sind vetsusid koristama,
siis seegi on lahe!
Kõik tahavad aga kangesti laval olla,
kuid see pole üldse hea mõte,
kui Jumal pole sind selleks kutsunud.
See üks tund au ja hiilgust laval
on köömes kõige muu kõrval, mis sellega kaasas käib.
Nii et ole rõõmus just selle üle, kelleks-milleks Jumal sind on loonud.
Sa ei pea loobuma oma rõõmust, tasudes sellega mineviku vigade eest.
Sa ei pea tundma end pidevalt süüdi, et tasuda oma mineviku vigade eest.
Sa ei pea kulutama kogu oma elu ainuüksi töötamise peale,
püüdes tasuda oma mineviku vigade eest.
See on igati OK nautida oma elu!
Aamen?
Ja see on ka igati OK nautida iseennast.
Maarja Magdaleenal oli oma minevik.
Muide, Magdaleena polnud ta perekonnanimi,
vaid linn, kust ta pärit oli.
See oleks sama, kui kutsuda mind Joyce Fentoniks.
Tol ajal lihtsalt kutsuti inimesi koha nimede järgi.
Piiblis oli ka üks teine Maarja, kes rändas ringi koos Jeesusega
ja kes oli pärit Betaaniast.
Kuid me räägime hetkel Maarja Magdaleenast.
Tead, mis? Jumal ei vali mitte alati
populaarseid inimesi poppidest kohtadest.
Jeesus Naatsaretlane.
"Kas midagi head saab tulla Naatsaretist?"
Miks ei võinud Jumal Teda mõnda väärikamasse linna panna?
Miks Ta ei valinud pisut väärikamaid jüngreid?
Miks Ta ei valinud väärikamaid naisi võidma Jeesust kalli õliga?
Me teame, et Maarja oli suure tõenäosusega prostituut.
Seda siis oma minevikus.
Õli, mida ta Jeesuse võidmiseks kasutas
oli eeldavasti -
ma ei saa seda piiblisalmiga kinnitada, aga eeldavasti -
eeldavasti oli see ostetud raha eest, mida ta prostituudina teenis.
Kuid see, mis tal oli, oli väärt mitme aasta palka.
Jeesus oli teinud nii palju ta heaks, talle kõike andestades.
Maarjast aeti välja 7 deemonit.
Piiblis on öeldud, et ta oli ikka kohe korralik patune
ja ometigi kuulus ta Jeesuse saatjaskonda!
Wau! Ta kuulus Jeesuse saatjaskonda.
Ma olen üsna valiv selle osas, kes minuga koos reisida saab.
Eriti, kui on palju kinnisi kohti, sest sa oled koguaeg nendega koos.
Kuid see - kohe eriti korralik patune, kuulus Jeesuse saatjaskonda,
reisides Temaga pidevalt kaasa.
Kui oled andeks saanud, oled andeks saanud.
Sa oled uus loodu Kristuses ja kõik vana on möödas.
Kristuses valitseb täielik võrdsus.
Kristuses pole ei meest ega naist, ei juuti ega kreeklast,
ei orja ega vaba.
Me kõik oleme üks Kristuses!
Ilma Temata pole me midagi
ja kõik, kes me ka oleme, on vaid tänu Talle.
Kõik, mida ma teen, on vaid tänu sellele,
et Jumal on mulle selleks anni andnud.
Kui mul seda poleks, ei suudaks ma seda ka teha.
Nii nagu sinagi, kui sul poleks andi midagi teha.
Ja kuula siinkohal hoolega!
Mitte ükski asi, mille Jumal annab meile teha,
pole tähtsusetu!
Kuulsid sa?
Saatan tahab meid alati panna tundma end tühisena.
Tühise ja väikesena.
Kui Taaveti vennad läksid lahingusse,
ei tahtnud nad väga näha Taavetit seal nende juures,
sest nad teadsid, et teda oli võitud olema kuningas
ja nad olid kadedad ta peale.
Nad küsisid: "Kelle hoolde oled sa ka oma üksikud lambukesed jätsid?"
Nad tahtsid teda maha teha; panna teda tundma end tühisena.
1 Korintlaste 1 ptk's on öeldud, et Jumal valib teadlikult.
Vaatame seda lähemalt.
1 Korintlastele 1:26-29
"Vaadake, vennad, iseendid, millistena te olete kutsutud:
mitte palju tarku inimeste meelest, mitte palju vägevaid,
mitte palju kõrgest soost.
Kuid Jumal on valinud maailma meelest narrid,
et häbistada tarku,
ja Jumal on valinud maailma meelest nõrgad,
et häbistada tugevaid.
Jumal on valinud need,
kes maailma meelest on alamast soost ja halvakspandud,
need, kes midagi ei ole, et teha tühiseks need, kes midagi on,
et ükski inimene ei kiitleks Jumala ees."
Jumal kasutab seda, mida maailm peab rämpsuks.
Kuulsid sa mind?
Ära kunagi pea end tühiseks
ja isegi, kui teised seda teevad, ära mine sellega kaasa,
öeldes: "Ma olen Jumala laps.
Ma olen andeks saanud ja ma olen uus loodu.
Mis iganes on minevikus olnud - mind ootab ees suur tulevik
ja ma ei kavatse sellest ilma jääda!"
Olen seda ikka ja jälle öelnud, kuidas mu elul oli väga närune algus.
Kohe ikka väga kurb ja valulik algus,
kuid mu lõpp saab olema väga hea!
Aamen?
See kõik on kättesaadav ka teile.
Mitte igakord positiivselt, aga võimalusena kohe kindlasti.
Kui vaid õpid tundma Jumala Sõna ja lased Pühal Vaimul juhtida oma elu.
Andes inimestele võimaluse kutsuda Jeesus oma ellu,
oleme püüdnud neile edastada ka kindla sõnumi.
Jagasin just hiljaaegu ühe kolleegiga oma muret,
kuidas paljud arvavad,
et nad võivad kaasata Jeesuse kõigisse oma jamadesse,
et Ta lahendaks need hetkega
ja nad võiks elada edasi just nii nagu tahavad.
Me näeme seda liiga palju!
Kui aga oled tõeliselt uuestisündinud, peaks sinus olema näha ka muutust.
Ikka kohe totaalset muutust!
Ma ei räägi täiuslikkusest, aga muutusest.
Peaksime pidevalt muutuma ja kasvama,
saades üha enam Kristuse sarnaseks.
Kuid me magame midagi maha.
Jah, sa saad Kristuse vastu võtta
ja kõik, mida pattude andestuseks vajad,
on uskuda, et Jeesus suri su pattude eest.
Kuid selleks, et elada elu, mis Tal on varuks su jaoks,
pead tegema Talle teed ja alistuma Talle.
Pead usaldama Talle oma elu võtmed.
Vahet pole, kui tark sa ka enda arust poleks -
nii tark sa ikka pole, et ise oma elu juhtida.
Meil kõigil on oluline mõista,
et me kõik teeme vigu ja meil kõigil on oma nõrkused.
Kuid Jumal on lunastuse Jumal
ja valmis kiskuma meid välja ükskõik, millisest august.
Kui oled oma minevikku kinni jäänud,
siis tea, et su minevikust ei pea saama su tulevik.
Sa võid alata otsast peale!
Puudutab see siis su suhteid, finantse, pattu, tervist vms.
Sa võid alata otsast peale.
Olen kirjutanud ka raamatu "Sa võid alata otsast peale"
ja ma tahan, et loeksid seda ikka ja jälle,
kuniks jõuad ise tõdemuseni, et Jumala arm on uus igal hommikul
ja uus algus on ka sinu jaoks ootel.
Aitäh!
Kui elad valu või pettumusega,
või tunned, et oled peaga vastu seina jooksnud,
siis tea, et kunagi pole hilja alustada otsast peale.
See on võimalik ja ma tahan sulle näidata, kuidas.
Sa võid alata otsast peale.
Telli endale see raamat juba täna, kasutades selleks ekraanil olevat infot.
2015. a toimus naistekonverents "Armasta elu",
kus räägiti teekonnast, mis on täis erinevaid võimalusi.
See teekond uuendab me meeli, kõnet, tujusid ja suhtumisi,
mistõttu ole sinagi valmis mõtlema kõigele, mis võimalik.
Üks väike sõnakuulelikkuse tegu
võib algatada su elus terve imede seeria,
mida sa ei suuda uskudagi!
Kui mõtled Jumalale, muretsemata homse pärast,
mõistad ka korraga, et Tema ongi juba homses.
Hoia Jumala ligi ja Tema hoiab sinu ligi!
Ma vajan hoida Jumala ligi, sest vajan, et Tema hoiaks minu ligi.
Ja Dave Meyer erilise sõnumiga Ameerika kohta.
Ülistust tegid:
Avastasime üheskoos teekonda, mis Jumalal on meie jaoks.
Vaata uute konverentside infot Joyce'i kodulehelt, mis on ekraanil.
ON SUL HETK?
VAATA JÄRGI
Kavatsed sa uskuda Piibli Jumalat,
või lased sa oma tunnetel olla enesele jumalaks
kummardades neid?
"Ma tunnen, ma tunnen, ma ei tunne, ma tunnen, ma ei tunne."
Sa pead uskuma sõltumata oma mõtetest.
Kui su mõtted ei ühti Jumala Sõnaga, on su mõtted valed.
Sa pead uskuma sõltumata sellest, mida teised ütlevad.
Mida nad on öelnud su kohta?
"Isa on mulle 40 aastat öelnud, et minust pole mingit tolku!"
Ta eksis!
Väga lihtne.
Sa ei pea selle pärast enam endast välja minema.
Kui isa ütles, et sust' pole tolku, siis ta eksis.
Jumalal aga on õigus.
Halleluuja!
Kas pole lihtne?
"Aga ma tunnen..."
Unusta ära, kuidas sa tunned!
Jah, tunded on olulised, kuid need ei saa valitseda me üle.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.